Ehdotus neuvoston asetus asetuksen (EY) N:o 2287/2003 muuttamisesta Itämeren turskan kalastuksen osalta /* KOM/2004/0390 lopull. */





Ehdotus NEUVOSTON ASETUS asetuksen (EY) N:o 2287/2003 muuttamisesta Itämeren turskan kalastuksen osalta (komission esittämä) PERUSTELUT Neuvoston asetuksessa (EY) N:o 2287/2003 vahvistetaan vuodelle 2004 yhteisön vesialueilla ja yhteisön aluksiin sellaisilla muilla vesialueilla, joilla pyyntirajoitukset ovat tarpeen, sovellettavat eräiden kalakantojen ja kalakantaryhmien kalastusmahdollisuudet ja niihin liittyvät edellytykset. Asetusta on kansainvälisessä Itämeren kalastuskomissiossa (IBSFC) äskettäin tehtyjen päätösten vuoksi tarpeen muuttaa Itämeren turskan kalastuskieltokauden lyhentämiseksi 1 päivän kesäkuuta ja 31 päivän elokuuta 2004 välisestä kaudesta 15 päivän kesäkuuta ja 15 päivän elokuuta 2004 väliseksi kaudeksi. Tämän ehdotuksen tarkoituksena on toteuttaa tarvittavat muutokset asetuksen (EY) N:o 2287/2003 liitteeseen IV. Komissiota pyydetään hyväksymään tämä ehdotus mahdollisimman pian, jotta kalastajat voisivat suunnitella tätä kalastuskautta koskevaa toimintaansa, ja toimittamaan se neuvostolle. Ehdotus NEUVOSTON ASETUS asetuksen (EY) N:o 2287/2003 muuttamisesta Itämeren turskan kalastuksen osalta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002 [1] ja erityisesti sen 20 artiklan, [1] EYVL L 358, 31.12.2002, s. 59. ottaa huomioon komission ehdotuksen [2], [2] EUVL C [...], [...], s. [...]. sekä katsoo seuraavaa: (1) Kansainvälinen Itämeren kalastuskomissio (IBSFC) antoi toukokuussa 2004 suosituksen turskan kalastuskieltokauden lyhentämisestä Itämerellä 1 päivän kesäkuuta ja 31 päivän elokuuta 2004 välisestä kaudesta, molemmat päivät mukaan luettuina, 15 päivän kesäkuuta ja 15 päivän elokuuta 2004 väliseksi kaudeksi, molemmat päivät mukaan luettuina. Olisi varmistettava, että suositus pannaan täytäntöön yhteisön lainsäädännössä. (2) Yhteisön vesialueilla ja yhteisön aluksiin sellaisilla muilla vesialueilla, joilla pyyntirajoitukset ovat tarpeen, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2004 19 päivänä joulukuuta 2003 annettua neuvoston asetusta (EY) N:o 2287/2003 [3] olisi sen vuoksi muutettava vastaavasti, [3] EUVL L 344, 31.12.2003, s. 1. ON ANTANUT TÄMÄN ASETUKSEN: 1 artikla Korvataan asetuksen (EY) N:o 2287/2003 liitteessä IV oleva 4 kohta seuraavasti: "4. Itämeren turskan kesäkauden kalastuskielto Turskan kalastus on kielletty Itämeren, Belttien ja Juutinrauman vesialueilla 15 päivästä kesäkuuta 15 päivään elokuuta 2004 molemmat päivät mukaan luettuina." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 1 päivästä kesäkuuta 2004. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja